		Porsgrunn kommune	


	Vår ref.		25/11919 - 16
Saksbehandler	Ebba Friis Eriksen
Dato	29.09.2026

 

Saksframlegg





Saksnr.	Utvalg	Møtedato
62/26	Utvalg for miljø og byutvikling	13.10.2026
69/26	Formannskapet	15.10.2026
	Bystyret	 



Kommunedirektørens innstilling
Forslag til ny forskrift om gebyrer etter plan- og bygningsloven, eierseksjoneringsloven og matrikkellova vedtas.
 
Forskrift om gebyrer etter plan- og bygningsloven, eierseksjonsloven og matrikkellova vedtatt, 5. februar 2026 oppheves.
 


SAKSUTREDNING
 
Saksgang
Saken legges frem til orientering i utvalg for miljø og byutvikling, og formannskapet innstiller til bystyret.
Bakgrunn for saken
Gebyrforskrift ble den 17. november 2025 lagt ut på høring (FSK - sak 54/26) med frist til 2.oktober 2026. Det har ikke kommet inn merknader til forslaget. 
En gebyrforskrift er en oversikt over ulike gebyrtyper og bestemmelser som gjelder for brukerbetaling. For 2027 er det behov for enkelte justeringer i gjeldende gebyrforskrift. Endringene er av en slik karakter at de har vært på høring før vedtak.
For byggesak foreslås to endringer. Gebyrpunkt 3.5 for andre bygninger enn bolig justeres fordi dagens kategori er for bred og ikke alltid gjenspeiler kommunens ressursbruk. Endringen skal gi en mer treffsikker gebyrberegning. 
I tillegg foreslås det å innføre et eget gebyr for retur av søknader med vesentlige mangler. Gebyret vil bare være aktuelt der nødvendig dokumentasjon ikke blir levert, også etter dialog og veiledning fra kommunen. Hensikten er å gjøre gebyrbruken mer tydelig og rettferdig. Et skille for slike saker skal bidra til å sikre at kostnadene knyttet til mangelfulle søknader ikke veltes over på andre gebyrtyper. Det er også gjort noen mindre språklige endringer. Endringene vil samlet gi et mer forutsigbart og forholdsmessig gebyrnivå, samtidig som regulativet blir enklere å praktisere og gir bedre samsvar mellom gebyr og ressursbruk. 
Under behandlingen i FSK sak 54/26 ble det fremmet ønske om forklarende tekst til tilleggsgebyr.
Med bakgrunn i innspillet har kommunedirektøren utarbeidet følgende forslag til forklarende tekst til punkt 3.3:
Punkt a, b, c og d gjelder der nødvendig dokumentasjon eller påkrevde opplysninger ikke er sendt inn.
Denne gebyrtypen er innført for å unngå å ikke velte kostnadene over på søkere som leverer komplette søknader.
Gebyrforskriften vedtas med hjemmel i plan- og bygningsloven § 33-1. Når ny gebyrforskrift vedtas, oppheves gjeldende forskrift. Lenke til gjeldende forskrift på Lovdata: Forskrift om gebyrer etter plan- og bygningsloven, eierseksjonsloven og matrikkellova, Porsgrunn kommune, Telemark - Lovdata 
Kommunedirektøren anbefaler at forslag til ny gebyrforskrift vedtas, og at gjeldende forskrift vedtatt 5. februar 2026 oppheves. 
Effekten av saken 
Gebyrforskriften er kun en oversikt over ulike gebyrtyper, og har derfor ingen økonomiske konsekvenser. Timepris og gebyrsatser inngår ikke i gebyrforskriften som nå vedtas, men justeres i handlingsprogram for 2027. 
Perspektiv	Negativ	Nøytral 	Positiv	Ikke relevant
Konsekvens for klima på kort og lang sikt 	 	X	 	 
Konsekvens for miljøet på kort og lang sikt 	 	X	 	 
Økonomiske konsekvenser i et langt perspektiv	 	X	 	 
Konsekvens for folkehelsen, herunder vurdering av 	tilpasning til aldersvennlig samfunn	 	X	 	 

Forklaring: Tiltaket er vurdert ut fra fire perspektiver for å bestemme om det vil gjøre dagens situasjon forverret, uendret eller bedre. Dersom tiltaket ikke påvirker de nevnte perspektivene, er alternativet "ingen" påvirkning valgt.

